Tootjainfo: "In Iceland, Sumardagurinn fyrsti (the First Day of Summer) designates the arrival of warmer temperatures and abundant sunshine. At Einstök, we´re celebrating summer with this limited edition Arctic Berry Ale, a refreshing witbier flavored with tasty bilberries, hand-picked near the Arctic Circle. It´s the perfect ale for your summer adventures, but enjoy it while you can - it will disappear with the midnight sun."
Väike hõbedane purgike, kujunduses pruulikoja tunnusviiking, seekord prillidega. Valge tihe vaht täidab pool klaasi, olles vägagi tugevalt püsiv ja kõvasti klaasiseintele haakuv. Õlle värvus - kirkalt helekollane. Aroomis domineerib väga hea vesi, üldmulje on superklaar ja värske, edasi tuleb veidi limonaadilik marjane magusus.
Esmemekk on keskmise kehaga ja magus-mõrkjas. Keskmaitse mõjub sametjalt pehmelt ja veidi vürtsikalt, pohlavarte ja koriandriselt. Lõppmaitse magus-mõrkjas pilves hõljub mõnusaid marjaseid sutsakaid ... noh mustikaks neid just ei nimetaks ... aga kõik see, mida tavaliselt jogurtites ja mujal üldnimetuse "metsamarjad" alla paigutatakse. Järelmekk on hapukas ja üsna kiirelt kaduv, jättes vaid vähese siidja maheduse keelepärale.
Keskmise kehaga, tugevalt karboniseerunud paletiga, magusakas-mõrkjas-vürtsikas-hapuka buketiga, mis mõjub mitmel moel üllatavalt. Meeldiv leid nisuõlle sõpradele! Siia juurde sobiks kerge värske aasiapärane salat.
-----------
pilt isetehtud